מי מכהן כמנכ״ל חברת Cyber Observer?
איציק וינשטיין
את Cyber Observer הקימו ב-2012 היזמים שמעון בקר, מוטי רם, עודד מס ואיציק וינשטיין, שמכהן כמנכ"ל החברה. כל היזמים שימשו בתפקידים בכירים בתחום ה-IT במשרד ראש הממשלה וניהלו מערכות רגישות שהיו נתונות בקביעות תחת איומי תקיפות סייבר. המערכת שפיתחה החברה מבוססת מנוע מרכזי (פטנט מאושר בישראל, בתהליכי פטנט בארה"ב) ובקרות אבטחה (CSC-Critical Security Controls) שמאפשרים הצגת תמונת אבטחה ברורה ואחידה המחברת את כל מרכיבי עולם אבטחת הסייבר בארגון. המערכת מסייעת לפזר את "ערפל המידע", שמקשה על סינון המידע והתמקדות בנושאים הקריטיים ביותר, ואינו מאפשר התמודדות יעילה ואפקטיבית עם איומי וסיכוני הסייבר. בין הגורמים לערפל הזה ניתן למנות כלי אבטחה רבים וייעודיים לכל פלטפורמה, טכנולוגיות חדשות, סטנדרטים, תקנים והוראות, מידע אודות חדירות ודליפות מידע, הדרכות, תרגולי אירועים, סקרי סיכונים, פרצות חדשות המתגלות מדי יום ורשימות אינסופיות של בדיקות והמלצות.
איציק וינשטיין מכהן כמנכ"ל חברת Cyber Observer.